Negentig persent van Soweto betaal nie elektrisiteit nie – praag.co.za
Negentig persent van Soweto betaal nie elektrisiteit nie
Die minister van Openbare Ondernemings, Malusi Gigaba, het gewaarsku dat dit al moeiliker raak om die fondse te vind om Eskom se beleggingsprogramme te ondersteun weens die strenger kredietsituasie in die VSA, het Business Day Woensdag berig.
Hy het ook gesê wanbetaling is ‘n ernstige dilemma vir Eskom, het die koerant berig
Hy het dit gesê ter voorbereiding van ‘n toespraak by die Konvensie van die Vereniging van Munisipale Elektrisiteitsnutsmaatskappye in Oos-Londen.
Gigaba sê dit sal in die toekoms al moeiliker raak om bedryfskapitaal te vind.
Hy sê veral wanbetalers en agterstallige skuld deur munisipaliteite moet dringend aangespreek word om volgehoue beleggings te verseker.
“Die kwessie van die betaling vir dienste deur die kliënte, sowel as die munisipale elektrisiteit skuld, moet aangespreek word sodat as kapitale beleggings voortgaan, ons nie op die ‘gebruiker-betaal’-beginsel ‘n kompromie aangaan nie.“
Gigaba het gesê 90% van huishoudings wat Eskom geld skuld, is van Soweto, en dit sluit munsipale skuld in.
Die gesamentlike skuld van 10 munisipaleite aan Eskom, beloop R2,5 miljard.
Skrywer Karin RoodtGepubliseer op 9 Oktober 2013 Kategorieë Nuus, Suider-AfrikaSleutelwoord Die minister van Openbare Ondernemings, Eskom, Malusi Gigaba, Soweto, wanbetalers
Vorige Vorige artikel: Outa verloor tol-appèl
Volgende Volgende artikel: Markte verwelkom Yellen-benoeming as Fed-voorsitter